Tulunduslikud olud. Tulunduslikult on Vastseliina teistega võrreldes keskpärane ja teataval määral edasijõudev kihelkond. Põllumaa headus kihelkonna künklises osas on alla keskmise, kõnelemata laialisist liiva-aladest, kuna savika moreenpinnaga tasasemail aladel põllumaa on keskmise headusega. Kõige parem põllumaa on kihelkonna põhjaosas (Orava mõisa, Madi, Hanikase, Lasva, Pindi).